**Заявления за гласуване в избори за общински съветници и кметове на 29 октомври 2023 година**

Във връзка с насрочените на 29 октомври 2023 г. избори за Общински съветници и кметове, по електронен път и в Центъра за информация и услуги на гражданите, намиращ се на първи етаж в сградата на Община Априлци, както и в кметските наместничества в Община Априлци, ще се подават заявления, правят справки, корекции и промени в избирателните списъци в съответствие с разпоредбите на Изборния кодекс, както следва:

**От 18.09.2023 г.** **до 14.10.2023 г.,** избиратели с трайни увреждания, които не им позволяват да упражнят избирателното си право в изборното помещение, но желаят да гласуват с подвижна избирателна кутия заявяват желанието си в писмена форма, чрез заявление по образец **Приложение № 17-МИ,** **чл. 37, ал. 1 от Изборния кодекс**. Заявлението трябва да е саморъчно подписано и може да бъде подадено от упълномощено лице или изпратено по пощата или електронно заявление със същото съдържание през интернет страницата на общината по постоянния адрес или по настоящия адрес, когато е направено искане по чл. 36 ИК и лицето е вписано в избирателния списък по настоящия му адрес.

**От 18.09.2023 г.** **до 14.10.2023 г.**избиратели, чиито постоянен и настоящ адрес са в различни населени места, могат да поискат да бъдат вписани в избирателния списък по настоящ адрес не по-късно от 14 дни преди изборния ден. Искането **Приложение № 13-МИ**, **чл. 36, ал. 1 и ал. 2 от Изборния кодекс**, се прави писмено до кмета на общината или кметския наместник по настоящия адрес на заявителя и съдържа единния граждански номер на избирателя, вида и номера на документа за самоличност и подпис.  Избирателят може да подаде електронно заявление през интернет страницата на ГД „ГРАО“ в МРРБ, като в него вписва данните си и посочва телефонен номер***.***

**Условие за вписване на избирателя в избирателен списък по настоящ адрес е регистрацията на настоящия адрес в съответното населено място да е извършена към дата 6 месеца преди датата на произвеждане на изборите – 28 април 2023 г.**

**От 18.09.2023 г. до** **21.10.2023 г.** всеки избирател, спрямо когото са допуснати непълноти и грешки в избирателния списък подава заявление за отстраняването им **Приложение № 7-МИ по чл. 43, ал. 1 и ал. 2 от Изборния кодекс,**което заявление се подписва собственоръчно и се адресира до Кмета на общината или кметския наместник.

**От 18.09.2023 г.** д**о 23.10.2023 г.** избиратели с трайни увреждания, които не им позволяват да упражнят избирателното си право в изборното помещение и желаят да гласуват с подвижна избирателна кутия, но не са подали заявление в **срок до 14.10.2023 г.,** могат да гласуват с подвижна избирателна кутия, ако заявят това не по – късно от 5 дни преди изборния ден и при условие, че на населеното място е назначена подвижна избирателна комисия. Заявлението **Приложение № 17-МИ, чл. 37, ал. 2 от Изборния кодекс,** трябва да е саморъчно подписано и може да бъде подадено от упълномощено лице или изпратено по пощата или електронно заявление със същото съдържание през интернет страницата на общината по постоянния адрес или по настоящия адрес, когато е направено искане по чл. 36 ИК и лицето е вписано в избирателния списък по настоящия му адрес.

**До 18.09.2023 г.** гражданин на друга държава – членка на ЕС, който отговаря на условията по чл. 396, ал. 2 от Изборния кодекс и желае да бъде вписан в избирателния списък-част II, представя заявление-декларация **Приложение № 8-МИ,**по образец в общинската администрация по адреса на пребиваване на територията на Община Априлци, **съгласно чл. 408, ал. 1, във връзка с чл. 396, ал. 2 от Изборния кодекс.**

**От 18.09.2019 г. до 28.10.2023 г., до предаването на списъците на секционните избирателни комисии**избиратели, които са вписани в списъка на заличените лица, но имат право да гласуват, могат да поискат да се запознаят с основанието за заличаване и да поискат да бъдат изключени от списъка. Заявлението **Приложение № 11-МИ, съгласно чл. 39, ал. 2 и ал. 3 от Изборния кодекс** се подава до Кмета на общината или кметския наместник, подписано саморъчно. Към заявлението се прилагат доказателства, удостоверяващи, че лицето има право да гласува.

**В изборния ден 29.10.2023 г.,**избирател който установи, че е вписан в списъка на заличените лица, има право да гласува, ако представи удостоверение, че е отпаднало основанието или е налице основание за вписването му в избирателния списък.

Удостоверението се издава от Кмета на общината или от кметския наместник в изборния ден по образец, утвърден от Централната избирателна комисия, въз основа на доказателства и документи или при служебна проверка, които удостоверяват, че лицето има право да гласува.

След представяне на удостоверението по чл. 40, ал. 1 от Изборния кодекс избирателят се изключва от списъка на заличените лица, след подаване на Заявление **Приложение № 12-МИ, съгласно чл. 40, във връзка с чл. 38, ал. 2, т. 1, 2, 3, 8 и чл. 396 от Изборния кодекс, до Секционната избирателна комисия,**подписано саморъчно.

**Заявления:**